EXperiments

”eXperiments” ir Latvenergo koncerna erudīcijas konkurss 8. un 9. klašu skolēniem. Konkursā ik gadu savas zināšanas fizikā attīsta vairāk nekā 150 komandas. Risinot aizraujošus uzdevumus, ģenerējot idejas un pielietojot modernās tehnoloģijas, jaunieši praksē pierāda, ka visa pamatā pavisam noteikti ir fizika. Jau vairākus gadus konkursa fināla spēle tiek pārraidīta televīzijas raidījumā.http://www.kanals2.lv/kanals-2-parraidis-konkursa-experiments-dienasgramatas/, www.kanals2.lvhttp://ziemellatvija.diena.lv/skolu-zinas/citas-zinas/sakas-pieteiksanas-skolenu-erudicijas-konkursam-experiments-24412, www.ziemellatvija.lv 2013./2014. gadā konkurss paplašina vērienu, aizstājot līdz šim ierasto pusfināla kārtu portālā www.experiments.lv ar atlases spēlēm Latvijas lielākajās pilsētās. Ilggadējā un par tradīciju kļuvušā erudīcijas konkursa mērķis ir izglītot skolēnus par drošu un efektīvu elektroenerģijas lietošanu sadzīvē un skolā, veicināt interesi par eksaktajiem priekšmetiem, kā arī radīt vēlmi izglītoties fizikas jomā nākotnē.http://www.lvportals.lv/preses-relizes.php?id=260891 , www.lvportals.lv

Konkurss ”eXperiments” ir vērtīga iespēja skolēnu intereses radīšanai par fiziku. Vienlaikus arī veids komandas pārstāvētās skolas un reģiona popularizēšanai Latvijas mērogā. Daudzveidīgas un interesantas sacensības ceļā ik gadu tiek noskaidrots, kuri Latvijas jaunieši ir pelnījuši iegūt Latvijas erudītu godu un saņemt vērtīgas balvas.http://www.lvportals.lv/preses-relizes.php?id=260891 , www.izm.gov.lv

 Konkursa norise 
Erudīcijas konkursā piedalās Latvijas Republikas skolu 8. un 9. klašu skolēni. Dalība notiek komandā, kuras sastāvā ir 6 skolēni un viens skolotājs-konsultants.
Konkurss norit trīs kārtās – neklātienes kārta www.experiments.lv, pusfināli sešos Latvijas reģionos un fināla spēle televīzijas raidījumā kanālā LNT. Neklātienes kārtā komandas risina dažādus ekspertu uzdevumus, piedalās “eksperimentālajā izaicinājumā”, izdomājot paši savu uzdevumu un risinot citu komandu izveidotos uzdevumus. Piecas labākās komandas no katra Latvijas reģiona – Kurzemes, Zemgales, Vidzemes, Latgales, Rīgas reģiona un Rīgas pilsētas – kvalificējas vienam no pusfināliem kādā no Latvijas pilsētām.http://www.leta.lv/press_releases/0A31329A-05D4-46A6-880E-66349CCCA910 , www.leta.lv

Finālā nokļūst labākā komanda no katra reģiona, kur cīnās par uzvarētāja titulu un galveno balvu – izglītojošu ceļojumu uz siltajām zemēm.http://www.zemgale.lv/index.php?option=com_content&view=article&id=1923:zemgales-gudrkie-skolni-cns-par-vietu-experiment&catid=131:jaunieiem&Itemid=100127 , www.zemgale.lv

 Vēsture 
 2009./2010. mācību gads   

2010.gada konkursā pieteicās 185 komandas jeb 925 skolēni. Šajā gadā komandas sastāvā bija pieci dalībnieki. Pēc neklātienes kārtas 21 labākā komanda iekļuva klātienes kārtā pusfinālā spēlēs televīzijā. Finālā iekļuva septiņas televīzijas spēlēs visveiksmīgāk startējušās skolēnu komandas no Auces, Balviem, Bauskas, Gulbenes, Madonas, Rīgas un Ropažiem. Uzvaru guva komanda „Epsilons 4” no Madonas Valsts ģimnāzijas. Kā galveno balvu jaunieši ieguva neaizmirstamu ceļojumu uz Antāliju.http://www.ropazi.lv/?ct=novada_zinas&fu=read&id=479&start=44&open=1&cmst=0, www.ropazi.lv

 2010./2011. mācību gads 

2011. gadā ”eXperimentā” pieteicās 220 komandas. Šajā gadā konkurss piedzīvoja būtiskas pārmaiņas. Pirmo reizi tā vēsturē atlases kārtas tika realizētas jaunizveidotajā mājaslapā www.experiments.lv, bet fināla spēle LNT tiešraidē.

Cīņa par erudītu titulu notika piecu Latvijas reģionu starpā – Vidzemes, Kurzemes, Zemgales, Latgales un Rīgas. Svarīgs pavērsiens bija lomu maiņa – šoreiz uzdevumus sagatavoja ne tikai skolotāji vai Latvenergo koncerna pieredzējušie eksperti, bet arī paši skolēni.
Komandas, kas kvalificējās konkursa fināla kārtai:

 Māteru Jura Kazdangas pamatskolas komanda „Zibšņi” 
 Gulbenes 2. vidusskolas komanda „Voltiņš”
 Auces vidusskolas komanda „Kāpostiņi”
 Aglonas vidusskolas komanda „Smaidīgie Omi”
 Rīgas 94. vidusskolas komanda „Potenciāls”
Par uzvarētājiem 2011. gadā kļuva komanda „Potenciāls”, iegūstot ceļojumu uz Krētu.http://www.uzdevumi.lv/news/2011_04/par-experiments-uzvaretajiem-klust-komanda-potencials-no-rigas-94-vidusskolas , www.uzdevumi.lv

 2011./2012. mācību gads 

2012. gadā konkursā kopumā piedalījās 194 komandas no Latvijas, no kurām sešas zinošākās un veiksmīgākās iekļuva fināla spēlē LNT tiešraidē:
 Aglonas vidusskolas komanda “Motori”
 Jelgavas Valsts ģimnāzijas komanda “Sestais Elements”
 Sikšņu pamatskolas komanda “Atomi123”
 Saldus 2.vidusskolas komanda "Man Patīk"
 Ropažu vidusskolas komanda “Zibenzibšņi”
 Rīgas Juglas vidusskolas komanda “Ansis un troļļi”
Uzvaras laurus plūca Rīgas Juglas vidusskolas komanda “Ansis un troļļi”, balvā iegūstot ceļojumu uz Horvātiju, bet skatītāju simpātiju balvu ieguva Ropažu vidusskolas komanda “Zibenzibšņi”.http://www.laiki.lv/_Jekabpils/ar-r%C4%ABgas-komandas-uzvaru-nosl%C4%93dzies-skol%C4%93nu-erud%C4%ABcijas-konkurss-experiments.aspx , www.laiki.lv

 2012./2013. mācību gads 

2013. gada februārī cīņu par erudītāko jauniešu titulu uzsāka 188 komandas. Līdz fināla spēlei LNT tiešraidē un iespējai cīnīties par galveno balvu nokļuva sešas labākās komandas, pa vienai no katra reģiona:
 Rīgas Juglas vidusskolas komanda „Džuglas Džasti” (Rīgas pilsēta)
 Limbažu novada ģimnāzijas komanda „Dzintars” (Rīgas reģions)
 Brocēnu vidusskolas komanda „AllSix-Team” (Kurzemes reģions)
 Jelgavas Valsts ģimnāzijas komanda  „X-rays” (Zemgales reģions)
 Aglonas vidusskolas komanda „PROtoni” (Latgales reģions)
 Gulbenes novada valsts ģimnāzijas komanda „Radioaktīvie” (Vidzemes reģions)
Par “eXperiments” 2013 erudītāko un veiksmīgāko komandu kļuva „AllSix-Team” no Brocēnu vidusskolas, balvā iegūstot ceļojumu visai komandai uz Bulgāriju. Uzvarētāji izvirzījās līderu pozīcijā skatītāju balsojumā, kā atalgojumu saņemot katrs jaunu viedtālruni.http://www.latvenergo.lv/portal/page/portal/Latvian/latvenergo/main_page/korp_atbildi/Copy_of_SPELE_DOMA_UZZINI/KONKURSS_BERNIEM/ , www.latvenergo.lv

 Atsauces 

Kategorija:Izglītība Latvijā
Kategorija:Enerģētika